
Kommunedirektørens innstilling
Sak om tildeling av Porsgrunn kommunes Porselensstipend for 2026 tas til orientering.


SAKSUTREDNING
Bakgrunn for saken
Utvalg for barn, unge og kultur, behandlet i sitt møte 28.02.20 (sak 7/20) opprettelse av
Porsgrunn kommunes Porselensstipend. I tråd med vedtatte retningslinjer (pkt.7)legges
juryens beslutning om tildeling av Porselensstipend for 2026 frem til orientering for utvalget.
 
Referanser i saken - retningslinjer for Porsgrunn porselensstipend - Porsgrunn kommune
Saksfremstilling
Porsgrunn kommunes Porselensstipend ble etablert i den hensikt å gi unge kunstnerskap et
løft gjennom kompetanse og potensiale som finnes i og rundt Verksted 1400 grader og
porselensfabrikkens produksjonslinje. Stipendet er et samarbeid mellom Kunsthall Grenland og Porsgrunn kommune. Stipendbeløpet består av 50 000 kroner og et tre måneders kunstneropphold på Verksted 1400 grader.  
Med kunstneropphold i porselensbyen og tilgang til materiale, ovner, verksted og kompetanse, - er intensjonen å utforske porselenets muligheter.  
 
Følgende kunstnere har mottatt Porsgrunn porselenstipend:  
2025 – Lisa Rytterlund            opphold våren 2025
2024 - Julia Beliaeva                opphold våren 25 
2023 – Carolina Harrius        opphold våren 24 
2022 – Ming Shu                         opphold våren 23 
2021 - Olia Gorohova              opphold våren 22 
2020 – Kunstnergruppen 4+4 - en pilot  
 
Årets stipend, det sjuende i rekken, ble lyst ut med søknadsfrist 1.mars og det kom 7 søknader innen fristen.
 
Juryen i 2026:
Sisse Lee (kunstnerisk råd Kunsthall Grenland) 
Stine Giørtz (daglig leder, Porsgrunds Porselænsfabrik A/S)  
Martin Godal (kunstnerisk råd Kunsthall Grenland)  
Stine Gonsholt (sekretær, kulturavdelingen) 
Catrine Danielsen (observatør)   
 
Årets jury har også ved denne tildelingen hatt grundige diskusjoner og vurderinger. Med solid kompetanse og bredt perspektiv har alle søknadene blitt vurdert opp mot bakgrunn for og intensjon med, stipendet. 
Verkstedoppholdet skal gi rom for å utforske porselenets muligheter og begrensninger som materiale og i kunstnerisk uttrykksform.  
Det er også et ønske om at arbeidsoppholdet kan å skape nye nettverk og gjensidig utbytte i form av inspirasjon og ny kunnskap.  
Verkstedet og produksjonen har mange muligheter, men også begrensninger som kunstnerne bør være innforstått med, for at oppholdet skal gi best mulig utbytte for alle. Dette er viktige vurderinger juryen har tatt i betraktning også i år. 
Det er mange solide kunstnerskap og prosjekter blant søkerne. Og det er god bredde i alder, erfaring og nasjonalitet. Søknadene er jevnt over gjennomarbeidet med høyt nivå og interessante prosjekter.  
Juryens begrunnelse og konklusjon presenteres i møtet, og er unntatt offentlighet frem til saken er lagt frem for utvalget. Utdelingen av stipendet vil foregå som del av kulturnatta den 14. november. 
 
Effekten av saken 
Perspektiv	Negativ	Nøytral 	Positiv	Ikke relevant
Konsekvens for klima på kort og lang sikt 	 	x	 	 
Konsekvens for miljøet på kort og lang sikt 	 	x	 	 
Økonomiske konsekvenser i et langt perspektiv	 	x	 	 
Konsekvens for folkehelsen, herunder vurdering av 	tilpasning til aldersvennlig samfunn	 	x	 	 

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.

